## Møtebok for Trøgstad og Båstad menighetsråd

|  |  |
| --- | --- |
| **Møtedato:** | 20.01.21 |
| **Møtetid:** | 18:30 |
| **Møtested:** | Kirkestallen |

**Tilstede:** Terje Østby, Ellen Løchen Børresen, Liv Serina Dale, Even Enger, Turid Nyquist Jensen, Tormod Jensen, Solfrid Leinebø Seljås, Terje Stenholt

**Meldt forfall**: Lovisa Petersson, Hanne Aksberg Krogh.

**Saksliste**

**Åpning ved Ellen**

 **-**

**Sak 1/21 Godkjenning av møtebok fra forrige møte, og godkjenning av innkalling til dette møtet.**

***Vedtak:*** Møtebok fra forrige møte 11.11.20 ble godkjent. Innkalling og saksliste ble også godkjent.

**Sak 2/21 Godkjenning av Gudstjenesteutvalgets forslag til offerliste 2021.**

 Se referat fra møtet i GU 18.11.20, sak 3 og 4.

 **sak 3: Praktisk ordning for fordeling av menighetens takkoffer**

Trøgstad og Båstad menighetsråd har tidligere vedtatt følgende fordeling av offerformålene. 2/3 av ofringene skal gå til eget arbeid og 1/3 til andre formål j.f søknader.

MR vedtok i sak 45/19 offerfordelingen ved gudstjenestene i Trøgstad og Båstad menighet for 2020. I vedtaket står det at GU gis fullmakt til å omrokere på offerformålene hvis det passer best ift kirkesøndagene og gudstjenesteplanen. Dette under forutsetning av at samme antall ofringer pr formål beholdes.

I løpet av 2020 har GU måttet benytte denne fullmakten pga endringer i gudstjenesteplanen forårsaket vesentlig av smittevernrestriksjoner.

Det gjennomføres ca 55 gudstjenester pr år med ofring. 2/3 av ofringene til eget arbeid blir ofringer ved ca37 gudstjenester og 1/3 til andre formål, ofringer ved ca18 gudstjenester.

Det er krevende å binde opp gudstjenestedatoene til faste offerformål. Dette fordi:

Det lages en offerliste for et helt år.

Påfølgende års offerliste ferdigbehandles i MR i siste møte året før (nov)

Det oppstår gjerne endringsbehov i løpet av året.

Av denne grunn foreslår GU følgende.

GU lager, fortrinnsvis etter mottatte søknader, et forslag til ca18 offerformål utenom eget menighetsarbeid for hvert år. Offerformålene vedtas av MR. GU gis ansvar for å fordele ofringene gjennom året slik at formålene passer med kirkesøndagene og gudstjenesteplanen.

Forslaget oversendes MR til behandling.

**sak 4: Tildelingsliste for menighetens takkoffer 2021.**

I tillegg til takkoffer ved ca 37 gudstjenester til menighetenes eget arbeid, forslår GU at takkofringene ved de øvrige ca 18 gudstjenestene fordeles på følgende organisasjoner etter søknad.

-NMS Misjonsprosjektet, 2 ofringer

-Bibelselskapet

-KRIK

-KABB

-Sjømannskirken

-KFUK/M

-Tjellholmen

-IKO

-Stefanusalliansen

-Kirkens Bymisjon, 2 ofringer

-TV-aksjonen

-Tro og medier

-Kirkens SOS

-Tomb vgs

-Blå Kors

Forslaget til offerliste i Trøgstad og Båstad menighet for 2021 oversendes MR til behandling.

***Vedtak:*** GU lager, fortrinnsvis etter mottatte søknader, et forslag til ca18 offerformål utenom eget menighetsarbeid for hvert år. Offerformålene vedtas av MR. GU gis ansvar for å fordele ofringene gjennom året slik at formålene passer med kirkesøndagene og gudstjenesteplanen.

I tillegg til takkoffer ved ca 37 gudstjenester til menighetenes eget arbeid, foreslår GU at takkofringene ved de øvrige ca 18 gudstjenestene fordeles på følgende organisasjoner etter søknad.

-NMS Misjonsprosjektet, 2 ofringer

-Bibelselskapet

-KRIK

-KABB

-Sjømannskirken

-KFUK/M

-Tjellholmen

-IKO

-Stefanusalliansen

-Kirkens Bymisjon, 2 ofringer, på julaften fortrinnsvis til lokalt eller sentralt prosjekt.

-TV-aksjonen

-Tro og medier

-Kirkens SOS

-Tomb vgs

-Blå Kors

**Sak 3/21 Ombæring av menighetsbladet, KIME, i Trøgstad og Båstad.**

Forslag til drøfting:

* Skal vi fortsette distribusjonen lokalt?
* Kan dette være et tiltak som gjør bladet litt mer til «vårt»?
* Er dette kanskje en grei oppgave å ha?
* Er det mulig for Menighetsrådet å organisere dette lokalt?

Kun 3 stykker ga positivt svar med å bidra med bæring etter forespørsel på SMS fra Tina.

Kostnad til distribusjon av en Kime utgivelse i hele regionen var på ca 70.000,- med posten. Det er tenkt 4 utgivelser i året. Det var 17-18 stk som var med og kjøre ut tidligere i Trøgstad. Mange syns dette er en passende jobb for å bidra til menighetens arbeid. Rode systemet er godt utarbeidet og det trengs ikke mye arbeid for å tilpasse det til dagens situasjon. Bør vi utfordre Elbjørg til å fortsette organiseringen. Ifølge Tina kan bladet leveres på Kirkestallen og hentes derfra etter avtale.

Konfirmantforeldre kan for eksempel utfordres mer til å gå med bladet.

Kan vi få noe tilbake dersom Trøgstad gjør egen distribusjon mens andre bruker Posten? Det spørsmålet kommer vi til å få når vi spør om distribusjon. Det er penger vi slipper å spørre om i andre sammenhenger.

Har vi ombærere kan vi unngå at det havner i samme haugen som all reklamen.

***Vedtak:*** Som intensjon ønsker vi å gjøre distribusjonen lokalt. **Liv Serina** spør Elbjørg om ho kan tenke seg fortsette med organiseringen av ombæringen sammen med noen andre. Vi oppfordrer andre menighetsråd til å gjøre det samme.

Kan vi få noe tilbake dersom Trøgstad gjør egen distribusjon, mens andre bruker Posten?

**Sak 4/21 Høringsnotat – strategi for Den Norske Kirke 2022 – 2025**

Vedlagt er et notat fra Kirkerådet. Det inneholder mange gode momenter til drøfting på møtet vårt. Strategi er jo en viktig del av arbeidet i Menighetsrådet, og nå får vi være med på landsplan.

Det handler om differensiering av kommunikasjon til ulike grupper.

**Vedlegg.**

***Vedtak* Svar på høringsspørsmål A Identitetsbeskrivelse:**

1. En bekjennende, misjonerende, tjenende og åpen folkekirke gjennom gudstjenester, undervisning, misjon og diakonalt arbeid
2. Den er mest åpen og økumenisk og mest beskrivende

**B Formålskategorier**

1. Gjør informasjonen mer målrettet.
2. Vi liker differensieringen

**C Målbeskrivelser**

1. Klarer man de målene har vi en flott kirke.

Hva gir «mening og håp»? *Mening* om kosthold og *håp* om slankere figur?

Vi ønsker at det f eks står: Kirken med Guds ord gir fellesskap, mening og håp til mennesker.

**D Nasjonale satsingsområder**

|  |  |  |
| --- | --- | --- |
| Kirken i samfunnet | Kirken for medlemmene | Kirken som organisasjon |
| *Diakoni i en ny tid* | *Barn og Unge* | Frivillighet |
| *Religionsdialog og fremmedfrykt*  | *Livslang læring*  | Digitale fellesløsninger |

1. a. Under *Kirken for medlemmene* ønsker vi en kategori som heter **Synlig og tilgjengelig**. Vi vil ha en kirke som er tilgjengelig og synlig i lokalmiljøet, på Torvet, Museet, Jul i Bygda, Åpen Gård, utegudstjeneste, pilgrimsvandringer,

b. Under Kirken i samfunnet ønsker vi en kategori som heter **Samarbeid med kommunale og frivillige aktører**.

**Sak 5/21 Ny grunnordning for gudstjenesten.**

Gudstjenesteutvalget arbeider med ordningen.

GU har et forslag til framdrift, referat fra møtet i GU 9.12.2020:

Sak 4: Justering av ordning for hovedgudstjeneste.

 14.01.21: Eget møte i GU på denne saken

 07.02.21: Menighetsmøte etter gudstjenesten. **Forslag til MR**

 17.02.21: **Saken vedtas i MR**

 01.03.21: Frist for vedtak sendt til biskopen

Vi kan ikke ha Kyrie, Gloria og Sanctus som vi har i dag. Ellers er det ganske likt.

***Vedtak*** Med forbehold om at vi kan ha fysisk møte så gjennomfører vi menighetsmøte etter Gudstjenesten den 7.02.21. Saken vedtas i MR den 17.02.21.

**Sak 6/21 Orienteringer**

**Ellen orienterer fra IØKF og GU**

IØKF:

-       Budsjett 2021. Vedtak gjøres 2.febr. Etter budsjettbehandlingen i kommunestyret er det gitt føring om ytterligere 1mill i reduksjon i tillegg til det som var foreslått administrativt, kr 400.000.

-       Ombæring av menighetsbladet KIME. Tilbakemelding fra MR i løpet av januar.

-       Valg. Bjørn Solberg gjenvalgt som leder i IØKF, og Ellen Løchen Børresen gjenvalgt som nestleder.

Bjørn Solberg valgt inn i KAs landsråd 2021-24 som en 1 av 5 fra Borg bispedømme.

-       Fullstendige protokoller fra IØKR finner dere på: [kirken.no/indreostfold](http://kirken.no/indreostfold)

GU:

-       Justering av ordning for hovedgudstjenesten. Arbeider med innstilling til MR.

-       Gudstjenesteplan med tjenestelister. Venter på at kirkene skal åpnes igjen.

**Solfrid orienterer fra stabens oppgaver**

Fortsatt en merkelig tid for alle. Begravelser kan gjennomføres og det er det igjen mye av for tiden. Preger staben.

*Replikk fra publikum*, -Aldri vært så godt å være i en begravelse noen gang.

Solfrid oppfordrer pårørende til å ta en avskjed i kirkerommet siden man ikke kan gjøre det i et minnesamvær etterpå.

Planlegger hver tirsdag hva de skal legge ut på Facebook. Noen innlegg treffer bra, antagelig fordi de ikke får vært i kirkerommet som tidligere.

Hva gjør vi for barn og unge? Det blir endelig konfirmantundervisning til neste uke. Mange *Likes* på Facebook.

I dag er det blitt filmet et innslag til Facebook-post. Anita leker med en dukke alene på gulvet. Snart er de i gang med babysang.

Hjalmar er tilbake i jobb etter pappapermisjon, og blir med på møte der de snakker om familiemiddag og barnegospel.

Har fått et lass med engler.

Første dåp blir 17. februar. Noen barnedåper er utsatt flere ganger. Det er satt fokus på dette så noen ikke «gir opp».

Staben jobber godt og jamt. Hjemmesider jobbes med i ledige stunder.

Hva er det å være kirke i denne tiden?

Samtaler i kirkestallen, veldig fint å ha det samtidig som det er barnehage. En styrke at det er folk tilgjengelig som kjenner bygningen.

Solfrid har vært med på en innspilling til neste ukes gudstjeneste, sammen med de felleskirkelige.

Prosten har mottatt en permisjonssøknad, og det gjelder soknepreststillingen for Trøgstad og Båstad menighet.

Solfrid har etter oppfordring stilt seg positiv til å ta imot et årsvikariat som Sokneprest i hjemme-kommunen Herøy på Sunnmøre.

Prosten i Østre Borgesyssel prosti, Kåre Rune Hauge, har innvilget søknaden. Hun har fått permisjon fra 1. mars 2021.

Det ser ut til at vi får en god prestebemanning i Solfrids permisjonsperiode.

**Liv Serina orienterer om brev og innspill som er kommet til MR**

Turid snakket litt om høstsalgene som ikke ble noe av, men:

Det ble sendt ut brev i Båstad. De fikk inn 30.500,- kr.

I Trøgstad ble det sendt ut en «plakat» om høstsalget. Det ble spredd i postkasser og på Facebook. Der kom det inn 19.000,-kr, ved ble solgt for litt over 10.000,-kr og en auksjon der et servise, som ingen ville ha, ble solgt for 17.000,-kr. Vi har gått glipp av noe sosialt, men er meget godt fornøyd med salgene.

Liv Serina har bevilget busspenger fra MR til transport av barn fra skole til kirken i forblindelse med innspilling av julegudstjeneste for skoler i kommunen.

Innkalling og møtebok finnes på nettsidene våre:

1. Gå inn på [kirken.no/trøgstad](https://kirken.no/tr%C3%B8gstad)
2. Tykk på *om oss*
3. Velg *Menighetsråd og fellesråd*.
4. Dokumentene ligger for nedlasting nederst på denne siden.

Hva gjør vi for hverandre? Det kan være slitsomt for mange å stresse med hvor flinke vi må være nå. Hvis vi skal ringe rundt litt, kanskje vi kan ringe til noen vi har lyst til å ringe til. Det kan jo muligens gi inspirasjon til å kontakte andre igjen?

**Sak 7/21 Eventuelt**

**Årsmeldingen 2020**

Vi må lage årsmelding for 2020. Gunlaug i samarbeid med menighetsrådsleder har skrevet årsmeldingene tidligere. Tidligere Årsmeldinger ligger på våre nettsider.

***Vedtak*** Årsmeldingene fra alle utvalgene hentes inn av **Liv Serina**

**Solfrid** lager sin årsmelding og sender til Liv Serina

Statistikk og stoff fra kirkemedarbeidere får Liv Serina fra **Terje**.

Bilder fra all aktivitet bør sendes til Liv Serina

**Liv Serina** lager en sammenfatning.

**Liv Serina** legger inn sin oppsummering og sender alt til Tina

**Tina** snekrer det sammen og trykker det.

-

**Spennende å drive barnehage**

Mye røde tall, men ser bedre ut en først fryktet.

-

**Installeres ny alarm i kirkene, kapellet, redskapshuset og i kirkestallen**

Blir spennende å se hvordan det vil fungere.

Møtet hevet klokka: 21:55

Liv Serina Dale Even Enger

Leder i rådet sekretær i rådet